text: Grou (plak)
  
  
  Gemeente | Boarnsterhim | ||||
  Ynwennertal (2004) | 5869 | ||||
  Webstee | Het nieuws van Grou |
  Ynhâld
  Skiednis[bewurkje seksje | boarne bewurkje]
  Foar de gemeentlike weryndieling fan 1984 wie Grou it haadplak fan de eardere gemeente Idaarderadiel. Eartiids wie it in doarp fan boeren, fiskers en skippers, trochsnien mei fearten en havens. In soad werven en seilmakkerijen sieten yn de baaien en havens om Grou hinne. In soad hjirfan is noch werom te finen yn de strjitnammen dy't de namme fan in protte dimpte fearten krigen hawwe.
  Wetter[bewurkje seksje | boarne bewurkje]
  Grou leit oan de Pikmar, it Prinses Margrietkanaal en it âlde rivierke de Grou (wetter). Troch de lizzing by al dit wetter hat it doarp foarm krigen as arsjipeldoarp (besteande út lytse eilantsjes), en hat him in soad wettersport en toerisme ûntwikkele. Under oaren is dit it plak fan sylferiening Eastergoa, fan it SKS-skûtsje it Doarp Grou, en fan de sylskoalle Oer 't Hout yn kombinaasje mei Stayokay Grou. Ek binne der yn Grou ferskate jachtwerven te finen.
  Sint-Piter[bewurkje seksje | boarne bewurkje]
  Njonken de wettersport is it doarp hjoeddedei fral bekend om't it it lêste plak is dêr't alle jierren op 21 febrewaris noch Sint-Piter fierd wurdt. Grou hat ek in reden om dat te fieren om't de tsjerke in Sint-Pitertsjerke is.
  Ferbinings[bewurkje seksje | boarne bewurkje]
  Behalve oer it wetter is Grou fia de wei en oer it spoar te berikken. It is ien fan de stasjons oan it spoar fan Swol nei Ljouwert, en it leit oan de A32 tusken Ljouwert en It Hearrenfean. Hjirmei hat Grou ek in part op-en-del-reizgers. Mei busline 28 kin reizge wurde nei Ljouwert en nei It Hearrenfean.
  Bruorren Halbertsma[bewurkje seksje | boarne bewurkje]
  De Bruorren Halbertsma binne yn Grou hikke en tein. Se hawwe in soad dien foar it Frysk. Hja skreaunen bg.‘Rimen en Teltsjes’. Eeltsje Halbertsma (1797-1858), wie húsarts en skreau de tekst fan it Fryske Folksliet. By de tagong fan it Wilhelminapark stiet in boarstbyld út 1904 fan him. Yn Museum de Trije Gritenijen is in soad werom te finen fan dizze bruorren.
  Mienskip[bewurkje seksje | boarne bewurkje]
  It doarp hat in feriening foar Pleatslik Belang. "De Grouster" is de online krante fan Grou.
  De skoallen De Twa Fisken en de Nijdjipskoalle komme yn 2012 ûnder ien dak op de plak fan it âlde swimbad.
  Ferienings[bewurkje seksje | boarne bewurkje]
  - Athleta - atletyk
  - GAVC - fuotbal
  - Grou '64 -follybal
  - Grou - tennis
  - Frisia, GWS, Oostergo - silen
  - It Wetterlân - keatsen
  - Mid Fryslân - kuorbal
  - Raak 'm - badminton
  - Oan'e mar - klaverjassen
  - De Toer - damjen
  Untwikkeling ynwennertal[bewurkje seksje | boarne bewurkje]
  - 2010 - 5615
  - 2004 - 5869 (1 juny)
  - 1973 - 4600 (1 jannewaris)
  - 1969 - 4129
  - 1964 - 3880
  - 1959 - 3522
  - 1954 - 3453
  Berne yn Grou[bewurkje seksje | boarne bewurkje]
  - Pibo Ovittius fan Abbema (± 1542 - 1618), predikant
  - Bruorren Halbertsma,(Joast, Eeltsje en Tsjalling )
  - Atje Keulen-Deelstra (1938), reedrydster
  - Herman Rouwé (1943), roeier
  - Haitske Valentijn (1954), reedrydster
  - Henk Rouwé (1964), roeier
  - Simke Molenaar (1874-1965), kabaretier
  - Tsjits Peanstra (1924), Frysk dichteresse
  Keunstiisbaan[bewurkje seksje | boarne bewurkje]
  Op 23 desimber 2007 hat Grou in sportprimeur troch in earste iisbaan fan keunststof yn de iepenloft te iepenjen. It saneamde "Glice-iis" is betocht troch Eric Sinnema út Aldtsjerk en is neffens Sinnema net te fergelykjen mei keunststofiisbanen dy't yn de Feriene Steaten foarkomme.
  Strjitten[bewurkje seksje | boarne bewurkje]
  Sjoch ek[bewurkje seksje | boarne bewurkje]
  Boarnen, noaten en/as referinsjes: |